Aquesta informació es va publicar originalment el 3 d'abril de 2019 i, per tant, la informació que hi apareix fa referència a la data especificada.

La Guàrdia Urbana de Barcelona ha difós a través de les xarxes socials una nova fotografia del ciclista que presumptament va atropellar una dona i un nadó i es va fer escàpol. Els cossos de seguretat busquen l’individu des que van tenir lloc els fets, dissabte passat a l’avinguda Diagonal, a la vorera de la banda mar, just davant del Palau de Pedralbes.



Segons sembla, la dona acabava de baixar de l’autobús a la parada Palau Reial i es disposava a posar el nadó al cotxet quan va ser envestida per la bicicleta, el conductor de la qual no es va parar a auxiliar-los. Dona i nadó van caure a terra i el petit va sofrir un traumatisme cranial amb pronòstic greu, del qual evoluciona favorablement. El cos policial recorda que la investigació continua oberta i demana la col·laboració ciutadana per identificar l’autor de l’atropellament.

Mostra el teu compromís amb NacióDigital.

Fes-te subscriptor per només 5,90€ al mes, perquè és el moment de fer pinya.

Fes-te subscriptor